《百字令 其一 自题小像》
清代·聂树楷

彼何人者，是聱园居士，镜中留印。百岁光阴如转烛，白尽疏髯短鬓。

耳鼓殷雷，牙车脱毂，目力凭双镜。夕阳无限，黄昏只是将近。

壮岁角逐名场，浮沉宦海，精力销磨尽。问水寻山空结想，无具那能济胜。

米汁餐禅，苜盘款客，聊遣闲居兴。偶留形影，渊明自答自问。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。